Humza Yousaf
Humza Yousaf er en skotsk politiker, som har været medlem af Det Skotske Parlament for SNP (Scottish National Party) siden 2011. Han blev valgt som ny partileder og dermed ny skotsk førsteminister den 27. marts 2023, efter at partiets tidligere leder, Nicola Sturgeon, havde meddelt sin afgang. Yousaf havde tidligere været bl.a. justitsminister i Sturgeons regering.
Yousaf er født i Glasgow i 1985 som søn af indvandrere fra Pakistan og Kenya. Han er det første muslimske medlem af den skotske lokalregering. Han har studeret politik ved Universitetet i Glasgow og arbejdede, før han blev valgt til Det Skotske Parlament, som assistent for først Alex Salmond og senere Nicola Sturgeon.